Müsahibimiz Bu ofisin açılmasından nələri gözləyə bilərik?” sualını belə cavablandırıb: Əvvəla qeyd etmək lazımdır ki, Macarıstan Avropanın ayrılmaz hissəsi olmaqla yanaşı, bütün ölkələrlə dostluq münasibətləri yaratmaq siyasəti yürüdür. Türk Şurası ilə əməkdaşlığa gəldikdə isə burada kompleks bir yanaşma var. Yəni, rəsmi Budapeşt bir təşkilatla fundamental əməkdaşlıq əlaqələrinin qurulması sayəsində bütün üzv dövlətlərlə qarşılıqlı inteqrasiya formatını möhkəmləndirir. Bu hadisə, eyni zamanda, türkdilli dövlətlərin birliyinin göstəricisidir ki, Avropanın mühüm ölkələrindən sayılan Macarıstan bu üzv dövlətlərə faydalı əməkdaşlığa üstünlük verir”.